**Күні: 19.01.2018ж**

**Тақырыбы: «Мақал – мәтел жарысы»**

**Сыныптан тыс іс-шара**

**Мақсаты**:

1. Оқушылардың халық ауыз әдебиетіне деген сүйіспеншілігін, қызығушылығын, ойлау қабілетін дамыту;
2. Халық ауыз әдебиетін орынды қолдана білуге, шаршы топ алдында сөз жүйесін таба білуге үйрету;
3. Халық ауыз әдебиетін құрметтеп,оны дамытуға, тіл мәдениетіне, достық қарым-қатынасқа, ой ұшқырлығы мен тапқырлыққа, өз ұлтын сүюге, халық мәдениетін жалғастыруға тәрбиелеу.

**Жарыс барысы**.

1. Дайындық кезеңі:

**«Көңіл-күй неге ұқсайды».** Ойыншылар олардың бүгінгі көңіл-күйлері неге (қай жыл мезгіліне, ауа райына, табиғаттың құбылысына) ұқсас екенін айтып береді. ---«Менің қазіргі көңіл-күйім көгілдір аспандағы жылы, жұмсақ күннің көзіне ұқсайды, ал сенің ше?». Жаттығу шеңбер бойымен жалғаса береді

-Бүгін -сынып оқушылары арасында «Мақал- мәтелден» жарыс өткелі отыр. Мұндағы мақсатымыз – халық ауыз әдебиетін дамыту, халық мұрасын сақтау және жалғастыру, тапқырлық пен ой ұшқырлығына тәрбиелеу.

Мақал-мәтелдер – ғасырлар шежіресі, онда халық тарихы, оның тіршілігі, ақыл өнегесі мол көрініс тапқан. Мақал-мәтелдер  ой дәлдігімен, тереңдігімен, ықшамдығымен ерекшеленеді.

**Жүргізуші:** Ойын тәртібі: Сайыс 5 бөлімнен тұрады.

1. Кім жылдам? Мақал- мәтел туралы не білеміз?
2. Мен ұнатқан мақал
3. Ойна да, ойла. 9 мақал
4. Әзіл аралас сұрақтар.
5. Ойлап, тап!

**І. Әділ-қазылар алқасын сайлау**

**ІІ. Жарысқа қатысушы топтарды таныстыру**

**ІІІ.Ойын барысы.**

**1-сайыс: «Кім жылдам?»**  Мақал- мәтел туралы не білеміз?

**Мақал** мен мәтелге бай халықтың бірі – қазақ халқы. Қазақ халқының **мақал**-мәтелдерінің шығу тегі жөнінде айтар болсақ, А.Байтұрсынұлы: «**Мақал** да тақпаққа жақын салт-санасына сәйкес айтылған пікірлер. Тақпақтан гөрі **мақал маңызы** шын келеді. Мәтел дегеніміз кесегімен айтылатын белгілі-белгілі ...

Мақал-мəтел — сөз мəйегі, ой түйіні.

Қазақтың мақал-мəтелдері ұрпақтан ұрпаққа мұра болып келе жатқан тілдің лексикалық құрамының бөлінбес бір бөлшегі болып саналады. Мақал-мəтелдер — ұлттың өзіндік ерекшелігін айқындайтын, ғасырлар бойы қалыптасып, халықпен бірге жасап келе жатқан халық даналығының мол қазынасы.

**2-сайыс:** «Мен ұнатқан мақал». Өздерінің ұнатқан мақалдарын айтады( Тоқтамай 9 мақал айту) .

**3 – сайыс: «Ойна да, ойла».**  Мақалды табу Бұл кезеңінде « Кім көп біледі» сандармен берілген мақал-мәтел айтып жарысады.

- 2 жақсы қас болмас,2 жаман дос болмас.

- 7 атасын білмеген жетесіз

- Білекті 1-ді жығады ,білімді 1000-ды жығады.

- 6 ала болса ауыздағы кетеді, 4түгел болса төбедегі келеді.

- 5 бармақ жұмылса жұдырық болады.

- 30 тістен шыққан сөз 30 рулы елге тарайды.

- 100 теңгең болғанша, 100 досың болған артық.

**4 – сайыс: «Әзіл аралас сұрақтар**». (Сұрақтарға мақалмен жауап беру керек).

* Жылан інінен қалай шығады?
* Жылы-жылы сөйлесең жылан інінен шығады.(Көмекке көрермендер де қатыса алады).

1. Қар жана ма? (Қалауын тапса қар жанар).
2. Инемен құдық қазуға бола ма? (Оқу инемен құдық қазғандай).
3. Аппақ қарға бола ма? ( Қарға баласын «аппағым» дейді).
4. Не қорқақ не батыр? ( Көз – қорқақ , қол – батыр).
5. Ең тәтті не? (Ананың сүті тәтті, баланың тілі тәтті).
6. Тауық түс көре ме? ( Тауықтың түсіне тары кіреді).
7. Кімнен кім жаман? (Олақтан салақ жаман).

**5 – сайыс: «Ойлап, тап!».**  Мақалды аяқтау

**1 - топ**   
1. Өнер алды не?(қызыл тіл)  
2. Ең бірінші бақытым..(халқым).  
3. Үш биді ата (Әйтеке, Төле, Қазбек)  
4. Тілдің ең негізгі қызметі (сөйлеу, қарым - қатыныс жасау)  
5. Ашу дұшпан -...(ақыл дос)  
**2 - топ**   
1. Сөз анасы...(құлақ)  
2. Ал екінші бақытым (тілім менің)  
3. Құрғақ сөзінің антонимы(ылғал)  
4. Отан отбасынан / басталады/  
5. Қазақта топ аттылар жарысын не деп атайды (бәйге)  
**3 – топ**   
1. Жеті рет өлшеп,...(бір рет кес)  
2. Тіл тас жарады,..(тас жармаса бас жарады)  
3. Көп тыңда...(аз сөйле)  
4. Өнер көзі -...(халықта)  
5. Ақыл азбайды...(білім тозбайды)

**ІY. Әділ-қазылар алқасының қорытынды сөзі.**

**Жүргізуші:** Құрметті оқушылар осымен мақалжан жарысымыз ақталды. Қатысқандарыңызға рахмет.

**Қарағанды қаласы әкімдігінің «Қарағанды қаласының білім бөлімі» мемлекеттік мекемесінің «Ғ.Мустафин атындағы № 83 жалпы білім беретін орта мектебі» КММ**

**КГУ «Средняя общеобразовательная школа № 83 имени Г.Мустафина» акимата города Караганды государственное учреждение**

**« Отдел образования города Караганды»**

**Бастауыш сынып апталығы**

**Сыныптан тыс іс-шара**

**Тақырыбы: «Мақал – мәтел жарысы»**

**2Ә сынып**

**Бастауыш сынып мұғалімі**

**Исабаева К.Н.**

**Карағанды қаласы**

**город Караганда**